A személyi kölcsönök esetében a jogalkotó már megteremtette a teljes körű online hiteligénylés feltételeit – természetesen ez a legflottabbul a számlavezető banknál történő kölcsönigénylés esetében zajlik. A Minősített Fogyasztóbarát Személyi Hitel (MFSZ) esetében alapkövetelmény a hitel teljes körű online igénylése és folyósítása.
Válassz bankot: Ehhez hasonlítsd össze a bankok online személyi kölcsön ajánlatait a kamat, a THM, a futamidő és a törlesztőrészlet alapján.
Töltsd ki az online igénylőlapot: Az online igénylőlapon meg kell adnod a személyes adatait, a jövedelmi helyzetedre vonatkozó információkat, a hitel összegét és a futamidőt.
Beazonosítás, mely jellemzően videóhívással történik.
Csatold a szükséges dokumentumokat: A bankok általában kérik a személyi igazolvány, a lakcímkártya, a jövedelemigazolás és a munkáltatói igazolás másolatát.
Hitelbírálat: A bank elbírálja a hiteligényt, és 1-2 munkanapon belül meghozza a döntését.
Szerződéskötés: Ha a hiteligényt jóváhagyják, a bank elküldi a hitelszerződést. A szerződést aláírhatod digitálisan, vagy bankfiókban is.
Folyósítás: A hitel folyósítása a szerződés aláírása után 1-2 munkanapon belül megtörténik.